SET ปิดวูบ 17 จุด หลังธปท.หั่นคาดการณ์ GDP-วิตก”โควิด”ฉุดศก.โลกทรุด พรุ่งนี้เสี่ยงรูดต่อ
SET ปิดวูบ 17 จุด หลังธปท.หั่นคาดการณ์ GDP-วิตก"โควิด"ฉุดศก.โลกทรุด พรุ่งนี้เสี่ยงรูดต่อ โดยดัชนีปิดตลาดวันนี้ ที่ระดับ 1,247.46 จุด ลบ 16.55 จุด หรือ 1.31% มูลค่าการซื้อขาย 5.62 หมื่นล้านบาท
24 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,247.46 จุด ลบ 16.55 จุด หรือ 1.31% มูลค่าการซื้อขาย 5.62 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาค และตลาดในยุโรปต่างติดลบกันทั่วหน้า เช่นเดียวกับดาวโจนส์ฟิวเจอร์สที่ยังแกว่งในแดนลบอยู่ รับผลกระทบจากสถานการณ์การแพร่ระบาดไวรัสโควิด-19 ทางฝั่งยุโรป ระลอก 2 ทำให้วิตกจะกระทบเศรษฐกิจโลกชะลอตัว อีกทั้งประธานธนาคารกลางสหรัฐ (เฟด) ก็ยังมีความเป็นห่วงเศรษฐกิจที่อาจจะฟื้นตัวล่าช้า ส่งผลให้เงินดอลลาร์สหรัฐฯแข็งค่าขึ้น
ทั้งนี้ ไทยแม้ว่าจะไม่ได้รับผลกระทบทางตรง แต่ก็เผชิญผลกระทบทางอ้อม จากที่ไทยมีรายได้อิงการส่งออก และการท่องเที่ยว ซึ่งทางธนาคารแห่งประเทศไทย (ธปท.) ก็ยังปรับลดคาดการณ์ตัวเลขผลิตภัณฑ์มวลรวมภายในประเทศ (GDP) ของไทยปี 64 โดยประเมินว่าเศรษฐกิจไทยในปี 64 จะขยายตัวที่ 3.6% จากเดิมคาดการณ์ขยายตัว 5.0% หลังปรับลดคาดการณ์จำนวนนักท่องเที่ยวต่างชาติลงเหลือแค่ 9 ล้านคนในปี 64 อีกทั้งตลาดบ้านเรายังเผชิญแรงกดดันจากการชุมนุมทางการเมืองด้วย
สำหรับแนวโน้มการลงทุนในวันพรุ่งนี้ (25 ก.ย.) นายมงคล กล่าวว่า ตลาดฯคงจะทรงตัวในแดนลบ ในลักษณะของการแกว่งไซด์เวย์ หลังจากที่ไม่มีประเด็นใหม่เข้ามาหนุน และการที่ดัชนีฯปิดตลาดวันนี้ (24 ก.ย.) ต่ำกว่าระดับ 1,250 จุด ก็เป็นจิตวิทยาลบ พร้อมให้เกาะติดสถานการณ์การแพร่ระบาดไวรัสโควิด-19 เป็นหลัก โดยให้แนวรับ 1,230 จุด ส่วนแนวต้าน 1,255 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT    มูลค่าการซื้อขาย  2,777.80 ล้านบาท  ปิดที่   56.50 บาท ลดลง   2.50 บาท
PTT    มูลค่าการซื้อขาย  2,135.85 ล้านบาท  ปิดที่   32.50 บาท ลดลง   1.00 บาท
KBANK  มูลค่าการซื้อขาย  2,101.63 ล้านบาท  ปิดที่   75.75 บาท เพิ่มขึ้น  1.50 บาท
STGT   มูลค่าการซื้อขาย  2,044.13 ล้านบาท  ปิดที่   76.50 บาท เพิ่มขึ้น  3.50 บาท
CPALL  มูลค่าการซื้อขาย  1,340.49 ล้านบาท  ปิดที่   60.75 บาท ลดลง   0.25 บาท
ตลาดหุ้นเอเชีย
